par to deleģēto pilnvaru īstenošanu, kas Komisijai piešķirtas saskaņā ar Eiropas Parlamenta un Padomes 2012. gada 22. maija Regulu (ES) Nr. 528/2012 par biocīdu piedāvāšanu tirgū un lietošanu

- pieņemtu papildu noteikumus to atļauju atjaunošanai, uz kurām attiecas savstarpējā atzīšana [40. pants];

- noteiktu kritērijus, pēc kuriem nosaka to, kas ir pienācīgs pamatojums, lai pielāgotu datu sniegšanas prasības pieteikumam aktīvās vielas apstiprināšanai gadījumā, ja dati nav vajadzīgi, ņemot vērā ekspozīciju [iedarbību], kas saistīta ar ierosinātajiem lietojumiem [6. panta 4. punkts];

Prasības un procedūras biocīdu tirdzniecības atļauju piešķiršanai galvenokārt noteiktas Regulā (ES) Nr. 528/2012 (turpmāk "Biocīdu regula" jeb “BR”), kurā grozījumi izdarīti ar Regulu (ES) Nr. 736/2013, Regulu (ES) Nr. 837/2013 un Regulu (ES) Nr. 334/2014. Šis ziņojums sagatavots, lai izpildītu ar BR 83. panta 2. punktu Komisijai noteikto uzdevumu. Biocīdu regulas 83. panta 2. punktā ir noteikts, ka Komisija sniedz Eiropas Parlamentam un Padomei ziņojumu par to deleģēto pilnvaru īstenošanu, kas Komisijai piešķirtas ar BR. Ziņojumu sagatavo ne vēlāk kā deviņus mēnešus pirms dienas, kad beigsies piecu gadu deleģēšanas laikposms, kas sākās 2012. gada 17. jūlijā. Pilnvaru deleģēšana tiek automātiski pagarināta uz tāda paša ilguma laikposmiem, ja vien Eiropas Parlaments vai Padome neiebilst pret šādu pagarinājumu vēlākais trīs mēnešus pirms katra laikposma beigām.

par to deleģēto pilnvaru īstenošanu, kas Komisijai piešķirtas saskaņā ar Eiropas Parlamenta un Padomes 2012. gada 22. maija Regulu (ES) Nr. 528/2012 par biocīdu piedāvāšanu tirgū un lietošanu

- pieņemtu tiesību aktus attiecībā uz darba programmu visu esošo aktīvo vielu sistemātiskai pārbaudei, kas sākta saskaņā ar Direktīvas 98/8/EK 16. panta 2. punktu, un kompetento iestāžu un programmas dalībnieku saistīto tiesību un pienākumu noteikšanu attiecībā uz darba programmas izpildes termiņa pagarināšanu uz noteiktu laikposmu [89. panta 1. punkts].

2. Deleģēšanas īstenošana

Laikposmā, uz kuru attiecas šis ziņojums, Komisija ir pieņēmusi četrus deleģētos aktus, lai papildinātu vai grozītu konkrētus nebūtiskus BR elementus. Tika pieņemti šādi tiesību akti.

2.1. Komisijas Deleģētā regula (ES) Nr. 736/2013

Biocīdu regulā noteikts, ka jāturpina darba programma visu biocīdos izmantoto esošo aktīvo vielu sistemātiskai pārbaudei, kas sākta saskaņā ar Direktīvas 98/8/EK 16. panta 2. punktu. Biocīdu regulas 89. panta 1. punkta otrajā daļā noteikts: “Atkarībā no darba programmas izpildes gaitas Komisija tiek pilnvarota pieņemt deleģētos aktus saskaņā ar 83. pantu attiecībā uz darba programmas izpildes termiņa pagarināšanu uz noteikt[u] laikposmu.”

Sākotnēji BR 89. panta 1. punkta pirmajā daļā bija paredzēts, ka darba programma jāpabeidz līdz 2014. gada 14. maijam. Tomēr, kā norādīts Komisijas paziņojumā Eiropas Parlamentam atbilstīgi Līguma par Eiropas Savienības darbību 294. panta 6. punktam par Padomes nostāju attiecībā uz Eiropas Parlamenta un Padomes regulas par biocīdo produktu laišanu tirgū un lietošanu pieņemšanu , visu to esošo aktīvo vielu pārbaude, kuras izmanto biocīdos, tiks pabeigta tikai līdz 2024. gada 31. decembrim.

Līdz ar to, pamatojoties uz Biocīdu regulas 89. panta 1. punkta otro daļu, ar Regulu (ES) Nr. 736/2013 tika grozīta Biocīdu regulas 89. panta 1. punkta pirmā daļa, lai darba programmas izpildes termiņu pagarinātu līdz 2024. gada 31. decembrim.

Biocīdu jomā kompetento iestāžu ekspertu grupa (turpmāk "BJKI ekspertu grupa") darbojās kā ekspertu grupa saskaņā ar piemērojamo starpiestāžu kārtību. Šādi deleģētā akta projekts tika apspriests 2012. gada 19.–21. septembra un 2012. gada 12.–14. decembra sanāksmēs. Ar BJKI ekspertu grupu notika apspriešanās par Komisijas deleģētās regulas projektu, un pirms katras no minētajām sanāksmēm tika publiskots atjaunināts deleģētā akta projekts. Komisija 2013. gada 17. maijā pieņēma deleģēto aktu un par to informēja Eiropas Parlamentu un Padomi. Neviena no šīm iestādēm pret minēto deleģēto aktu Biocīdu regulas 83. panta 5. punktā paredzētajā divu mēnešu laikā neiebilda. Komisijas Deleģētā regula (ES) Nr. 736/2013 tika publicēta 2013. gada 31. jūlija Oficiālajā Vēstnesī un stājās spēkā 2013. gada 20. augustā.

2.2. Komisijas Deleģētā regula (ES) Nr. 837/2013

Šis tiesību akts tika pieņemts, pamatojoties uz BR 85. pantu, kurā noteikts: “Lai nodrošinātu, ka šīs regulas noteikumus var pielāgot zinātniskajam un tehniskajam progresam, Komisija tiek pilnvarota pieņemt deleģētos aktus saskaņā ar 83. pantu attiecībā uz II, III un IV pielikuma pielāgošanu šādam zinātniskajam un tehniskajam progresam.”

Ar Regulu (ES) Nr. 837/2013 tika grozīts BR III pielikums, lai informācijas prasībās biocīda atļaujas saņemšanai iekļautu prasību sniegt pierādījumu par tehniskās ekvivalences noteikšanu saskaņā ar 54. pantu. Biocīda atļauju var piešķirt arī tad, ja viena vai vairākas no tajā esošajām aktīvajām vielām ir ražota citā vietā vai citā procesā, tostarp no citām izejvielām, nekā viela, kas novērtēta apstiprinājuma piešķiršanai saskaņā ar BR 9. pantu. Šā deleģētā akta mērķis ir nodrošināt, ka šādā situācijā aktīvām vielām, ko satur biocīdi, nepiemīt būtiski vairāk bīstamo īpašību nekā vielai, kura tika novērtēta apstiprinājuma piešķiršanai.

Apspriešanās ar BJKI ekspertu grupu par Komisijas deleģētās regulas projektu notika 2012. gada 19.–21. septembra un 2012. gada 12.–14. decembra sanāksmēs. Pirms katras no šīm sanāksmēm tika publiskots atjaunināts deleģētā akta projekts. Komisija 2013. gada 25. jūnijā pieņēma deleģēto aktu un par to informēja Eiropas Parlamentu un Padomi. Neviena no šīm iestādēm pret minēto deleģēto aktu Biocīdu regulas 83. panta 5. punktā paredzētajā divu mēnešu laikā neiebilda. Komisijas Deleģētā regula (ES) Nr. 837/2013 tika publicēta 2013. gada 3. septembra Oficiālajā Vēstnesī un stājās spēkā 2013. gada 23. septembrī.

2.3. Komisijas Deleģētā regula (ES) Nr. 492/2014

Tiesību akts tika pieņemts, pamatojoties uz BR 40. panta pirmo daļu, kurā norādīts: “Komisija tiek pilnvarota pieņemt deleģētos aktus saskaņā ar 83. pantu, lai noteiktu papildu noteikumus to atļauju atjaunošanai, uz kurām attiecas savstarpējā atzīšana.” Komisija pieņēma Regulu (ES) Nr. 492/2014, lai noteiktu papildu noteikumus par atļauju atjaunošanu saskaņā ar savstarpējās atzīšanas procedūrām gan dalībvalstī, kura piešķīrusi pirmo atļauju, gan tajās dalībvalstīs, kuras ir piešķīrušas atļauju pirmā apstiprinājuma savstarpējas atzīšanas kārtā. Deleģētajā aktā paredzēts, ka Eiropas Ķimikāliju aģentūra izstrādā vadlīnijas ar sīku informāciju par to, kā rīkoties ar atjaunojumiem.

Apspriešanās ar BJKI ekspertu grupu par Komisijas deleģētās regulas projektu notika 2013. gada 15.–17. maija, 2013. gada 10.–12. jūlija un 2013. gada 25.–27. septembra sanāksmēs. Pirms katras no minētajām sanāksmēm tika publiskots atjaunināts deleģētā akta projekts Komisija 2013. gada 17. martā pieņēma deleģēto aktu un par to informēja Eiropas Parlamentu un Padomi. Neviena no šīm iestādēm pret minēto deleģēto aktu Biocīdu regulas 83. panta 5. punktā paredzētajā divu mēnešu laikā neiebilda. Komisijas Deleģētā regula (ES) Nr. 492/2014 tika publicēta 2014. gada 14. maija Oficiālajā Vēstnesī un stājās spēkā 2014. gada 3. jūnijā.

2.4. Komisijas Deleģētā regula (ES) Nr. 1062/2014

Saistībā ar darba programmu, kas paredzēta visu esošo aktīvo vielu sistemātiskai pārbaudei, kas sākta saskaņā ar Direktīvas 98/8/EK 16. panta 2. punktu, ar Biocīdu regulas 89. panta 1. punkta pirmo daļu "Komisija tiek pilnvarota pieņemt deleģētos aktus saskaņā ar 83. pantu attiecībā uz darba programmas izpildi un kompetento iestāžu un programmas dalībnieku saistīto tiesību un pienākumu noteikšanu".

Pamatojoties uz šo noteikumu, Komisija pieņēma Regulu (ES) Nr. 1062/2014, lai papildinātu BR attiecībā uz sīki izstrādātiem noteikumiem pārskatīšanas programmas turpināšanai, kas iepriekš tika veikta saskaņā ar noteikumiem, kuru pamatā ir Direktīva 98/8/EK. Tā kā ar Biocīdu regulu minētā direktīva tika atcelta, spēkā esošie sīki izstrādātie noteikumi bija jāatjaunina, tos pielāgojot BR noteikumiem. Deleģētais akts nosaka kompetento iestāžu un darba programmas dalībnieku tiesības un pienākumus. Turklāt deleģētajā aktā precizēts, kādās situācijās potenciālajam pieteikuma iesniedzējam būtu jādod iespēja pievienoties esošam dalībniekam vai to aizstāt, vai pārņemt ietvertās vielas atbalstu pārskatīšanas programmā.